Étienne Mulsant

Martial Étienne MULSANT (franca prononco [maʁsjal etjɛn mylsɑ̃]; 2a de Marto 1797, Marnand, Rhône – 4a de Novembro 1880) estis franca entomologo kaj ornitologo.

Biografio
Dekomence komercisto, Mulsant verkis Lettres à Julie sur l'entomologie, suivies d'une description méthodique de la plus grande partie des insectes de France, ornées de planches... ("Leteroj al Julie pri entomologio, sekvita de metoda priskribo de la plej granda parto de insektoj de Francio, ornamitaj per platoj..."), dediĉita al sia estonta edzino, Julie Ronchivole.

En 1817, li fariĝis urbestro de Saint-Jean-la-Bussière, kie liaj gepatroj posedis bienojn. En 1827 li fariĝis, sekvante sian patron kaj avon, pacjuĝisto. Li ekloĝis en Liono en 1830 kaj en 1839, li akiris postenon de helpanta bibliotekisto kaj poste, en 1843, postenon de profesoro pri naturhistorio en lernejo; postenon kiun li okupis ĝis 1873.

En 1840, li publikigis Histoire naturelle des Coléoptères de France, ("Natura Historio de Koleopteroj de Francio") kun kelkaj aliaj entomologoj: Antoine Casimir Marguerite Eugène Foudras (1783–1859) kaj Claudius Rey (1817–1895), lia iama lernanto. Estis liaj lernantoj ankaŭ Francisque Guillebeau (1821–1897) kaj Valéry Mayet (1839–1909). Liaj monografioj de 1846 kaj 1850 pri la temo formis la bazon por multo de la moderna taksonomio de kokcineloj.

Kun Jean Baptist Édouard Verreaux (1810–1868), li verkis Histoire naturelle des punaises de France, ("Natura Historio de la cimoj de Francio") inter 1865 kaj 1879. Li publikigis ankaŭ lernolibrojn pri zoologio kaj geologio. Li estis, dum multaj jaroj, prezidanto de la Société linnéenne de Lyon. Li interesiĝis ankaŭ pri birdoj, publikigis kelkajn studojn kaj partoprenis en la laboro de la komisiono por ĉasi malgrandajn birdojn. En 1868, li verkis Lettres à Julie sur l'ornithologie ("Leterojn al Julie pri ornitologio"), grava verko pri la oiseaux-mouches de 1874 à 1877.

Li publikigis ankaŭ monumentan esplorverkon, nome Histoire Naturelle des Oiseaux-Mouches, ou Colibris constituant la famille des Trochilïdes (publikigita en 1874–77). Ĝi enhavis 4 tekstajn volumojn, kun aparta Atlaso de kolorplatoj fare de Lyon-Geneve-Bale. La Atlaso estas ilustrata per 120 esceptaj, fajnaj, grandaj mankolorigitaj litografioj de la tiam konataj specioj de kolibroj. Ekzempleroij de tiu bilda Atlaso pri kolibroj estas nun tre raraj.

La "kolibro de Mulsant", Acestrura mulsanti (nun Chaetocercus mulsant), nomiĝis laŭ li fare de Jules Bourcier en 1842. Ankaŭ la cima genro Mulsantina nomiĝis liahonore.

Referencoj

Eksteraj ligilojs

Zoologica Universitata Biblioteko Niedersächsische Staats- und Universitätsbibliothek Göttingen
Species des coléoptères trimères sécuripalpes (1850)

Kategorio:Francaj entomologoj
Kategorio:Francaj ornitologoj